સિટી સિવિલ એન્ડ સેશન્સ કોર્ટના સરકારી વકીલોની એન્ટી કરપ્શન બ્યૂરો (એસીબી)ના વડા સાથે મિટિંગનું આયોજન કરવામાં આવ્યું હતું. જેને પગલે ૧૧ પૈકીના નવ સરકારી વકીલો પાંચ વાગે પહોંચીને મિટિંગમાં આવ્યાની જાણ કરી હતી. વકીલોની ટીમને જોઈને પહેલાં તો એસીબીના અધિકારીઅો ચોંકી ઉઠ્યા હતા. વકીલો સાથે વાત કર્યા બાદ અધિકારીઅોઅે આવી કોઈ મિટિંગ રાખવામાં આવી જ નથી તેમ જણાવ્યું હતું. તે જાણીને હવે ચોંકાવાનો વારો વકીલોનો હતો. છેવટે નવેય વકીલો પરત ફર્યા હતા. જો કે યોગ્ય કોમ્યુનિકેશનના અભાવે આ ગોટાળો થયો હતો. વાત એમ હતી કે મુખ્ય સરકારી વકીલે મિટિંગમાં જવા સરકારી વકીલોને જણાવ્યું હતું.